### Beslutning

Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 30. oktober 2019 har vedtaget Magistratens foranstående indstilling af 21. oktober 2019.

Etablering af 6 nye specialpladser med botilbud og internt dagtilbud iht. Serviceloven til voksne med handicap på [adresse] 249 i Højbjerg.

### Resumé

Byrådet afsatte i Budgetforliget 2016-19 24,552 mio. kr. til etablering af 12 specialpladser med internt dagtilbud til voksne med handicap i henhold til Serviceloven. Pladserne var oprindeligt tænkt som ét nyt samlet tilbud, men de etableres nu som 16 pladser fordelt på 3 forskellige lokationer. Nærværende indstilling omhandler etablering af 6 pladser på [adresse] 249 i Højbjerg.

De 6 specialpladser er en udvidelse af kapaciteten i Voksne, Job og Handicap, og understøtter dermed målsætningen om at øge selvforsyningsgraden på området.

De samlede anlægsudgifter i forbindelse med etableringen er estimeret til 4,092 mio. kr., som tilsvarer en andel på 2 pladser i den samlede bevilling. I henhold til tidsplanen forventes byggeriet at kunne være klar til ibrugtagning ultimo april 2020.

### Indstilling

Det indstilles:

At 1) etableringen af 6 specialpladser iht. Serviceloven på [adresse] 249 med en samlet anlægsudgift på 4,092 mio. kr. gennemføres.

At 2) der meddeles en anlægsbevilling på 4,092 mio. kr. til etablering af de 6 pladser, og at der afsættes et rådighedsbeløb af tilsvarende størrelse i 2019 og 2020 jf. indstillingens tabel 2.

At 3) rådighedsbeløbet finansieres via træk fra det afsatte beløb i budgetforliget for 2016-2019 til 12 specialpladser med botilbud og internt dagtilbud jf. indstillingens tabel 2.

### Sagens forløb

15-10-2019 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til indstillingen.

 21-10-2019 Magistraten

Fremsendes til [adresse] med bemærkning, at Magistraten i mødet den 21. oktober 2019 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 1. oktober 2019.

Magistratsafdelingen for Sociale forhold og Beskæftigelse udarbejder notat.

 30-10-2019 [adresse]
Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 30. oktober 2019 har vedtaget Magistratens foranstående indstilling af 21. oktober 2019.